Qanday transport vositalari DYHXXda davlat ro‘yxatidan o‘tkazilmaydi?

O‘zbekistonda ba'zi transport vositalari Davlat yo‘l harakati xavfsizligi xizmati organlarida davlat ro‘yxatidan o‘tkazilmaydi. Bu haqda “Huquqiy axborot” kanali xabar bermoqda.
Ular:
yopiq joylarda va qishloq xo‘jaligida qo‘llaniladigan umumiy yo‘llarda foydalanishga mo‘ljallanmagan texnologik transport vositalari (traktor, traktor tirkamalari, qurilish-yo‘l va meliorativ texnikasi, o‘ziyurar va qishloq xo‘jaligi mashinalari);
faqat konlarda, shaxta va karerlarda qo‘llaniladigan maxsus transport vositalari;
tramvay va trolleybuslar;
Mudofaa Ichki ishlar vazirliklari, Davlat xavfsizlik xizmati, Milliy gvardiyasiga tegishli bo‘lgan harbiy transport vositalari.
Ushbu transport vositalarini davlat ro‘yxatidan o‘tkazish belgilangan tartibda tegishli vazirliklar va idoralar tomonidan amalga oshiriladi.